钦定古今图书集成/明伦汇编/闺媛典/第312卷 > 皇清四十五 > 王宪文妻申氏
## 钦定古今图书集成/明伦汇编/闺媛典/第312卷 > 皇清四十五 > 王宪文妻申氏

按《苏州府志》：“申氏，吴县人，前工部主事绪芳女。适诸生王宪文，为文恪六世孙。文苦志励学，病亡，申年二十四，绝粒欲死，姑为泣谕强起。抚子铨，口授《小学》诸书。稍长，勗以砥砺名节。事姑孝。姑以晚年丧长子，时时痛悼，申进为曲慰，退则涕泣如雨。姑疾，谨侍汤药，告天请代。殁则尽哀，每时荐痛哭如初。丧简严自饬” ，藜藿布素，晏如也。遇宗党有礼，五世同居，无间然。康熙二十六年，建坊旌表。